VALGFAG - Fana Folkehøgskule
Seiltur med Statsraad Lehmkuhl
Vi har valgfag både mandag og onsdag, og du velger nye valgfag fire ganger i løpet av skoleåret. Det betyr at du får prøve deg på hele åtte valgfag, fire før jul og fire etter. Valgfagene utgjør fem skoletimer i uken, med to timer hver mandag og tre timer hver onsdag.
Hvilke valgfag vi tilbyr vil variere noe fra år til år. Endelig oversikt vil bli presentert når du er på plass på skolen. Her er et utvalg av fag som vi vanligvis tilbyr.
Det spilles volleyball, fotball, innebandy, basketball og andre ballspill. Tilbudet varierer gjennom året. Du kan selvsagt trene mer på de ulike spillene i gymsalen på ettermiddag og kveldstid
Sambatrommer kommer godt med når skolens storband skal dra skikkelig på.
Bygg din egen Cigar Box Slide Guitar
Vi kjøper inn delene, former halsen med verktøy og samler til sist gitaren. Det er stor mulighet for å customize din egen gitar rent visuelt, kun fantasien setter grensene!
Vi slutter av valgfaget med en fremvisning av alle gitarene og en liten konsert.
Den kalde krigen var en nervepirrende ideologikamp mellom øst og vest – mellom kommunisme og kapitalisme. Vi begynner i 1945, og når vi har kommet til 1991 kan du de amerikanske presidentene og de sovjetiske statslederne utenat.
Lær å legge sminkeeffekter til film, foto, teater, og private sammenhenger. Du får innføring i teknikker for å lage katastrofe (kutt, sår, brudd og skuddskader), aldring, barter og koteletter, kjønn, soting, dag og aftensminke, samt teknikker for å gi en bestemt form til ansiktet.
Å lære seg noen grep på gitar kan være starten på noe stort, eller det kan bli med litt klimpring her og der. Vi tilbyr kurs både for nybegynnere, og etter hvert et hakk mer avansert for de som kan litt fra før.
På Longboard-valgfag er det fokus på å bygge grunnleggende ferdigheter og teknikker på brettet. Du lærer å bruke korrekt push-teknikk, svinge, bremse og justéring. Valgfaget egner seg for både begynnere og de som har kjørt en stund. Vi jobber praktisk med kjøring hver uke (utendørs) og du får mulighet for å prøve ulike brett. Skolen disponerer 7 brett og valgfaget har derfor begrenset med plasser. Har du ditt eget brett/hjelm er du sikret plass! Det er ikke lovpliktig å kjøre med hjelm, men vi stor pris på om du bruker en (sykkelhjelm funker også).
Du får en fordypning i skuespillerteknikk med fokus på fremvisning av en monolog. Du velger teksten selv, og får individuell oppfølging og coaching enten du vil vise monologen på scene på Fana eller som forberedelse til audition i opptaksprøver rundt i verden!
Med musikkvideoens gullalder sikter vi oss inn på tiden mellom slutten av nitti-tallet og et halvt tiår inn i millenniumskiftet, der en håndfull regissører førte til at musikkvideoer ble definert som et eget medie for kreativitet. Vi kommer til å ta for oss hva som ledet opp til denne tiden, og redegjøre et slags overblikk på de litt mer moderne innskuddene i mediet.
Først vil vi se litt på plastens innvirkning på samfunnet i dag. Hvilken nytte har plast og hvilke negative konsekvenser ser vi at plast har fått både for natur og mennesker? Hva kan gjøres? Det blir også en praktisk del; plukke plast, lage handleposer, brødposer, nisteposer av stoff, hjemmelaget bee wraps (bivokspapir som erstatter plastfolie) m.m.
En improvisert teaterform der skuespillerne lytter til publikums historier fra virkeligheten og gjør teater av det – i øyeblikket.
Hvordan kan vi forstå menneskene rundt oss – og hvordan kan vi forstå oss selv? Psykologiens temaer er mange, og hvilke vi skal dykke ned i bestemmer vi først når det nærmer seg.
På valgfaget Skateboard er det fokus på grunnleggende teknikk og mye praktisk kjøring. Valgfaget passer både for begynnere og øvet. Vi kjører innendørs i skatehallen på FYSAK All-aktivitetshus hvor det er ramper, boxes, rails og en bowl. Vi leier brett/hjelm/beskyttere på FYSAK, men har du eget utstyr bruker du selvsagt det (hjelm påbudt).